CELEBRA EL NADAL A SANT CEBRIÀ\nL'Ajuntament de Sant Cebrià ha organitzat un seguit d'activitats per aquest mes de desembre per tal de que puguem gaudir d'aquestes entranyables festes sense sortir del nostre poble.\nAl llarg de totes les festes hi serà l’arbre de Nadal a l’Avinguda Maresme.\nAjuda'ns a guarnir-lo amb les decoracions nadalenques que es trobaran\nals establiments o amb qualsevol altre d’elaboració pròpia.\nEs podrà visitar al Parc Puigvert al llarg de totes les festes\nEl parc Felicià Xarrié acull la Fira de Nadal\nAJUNTAMENT PREMIA DE DALT\nEl cap de setmana del 12 i 13 de desembre, el parc Felicià Xarrié acull la Fira de Nadal\nD'11 a 14 hores i de 17 a 20 horesEn aquesta edició se celebra un cap de setmana més tard del que es feia fins ara, quan coincidia amb el Pont de la Puríssima, i organitzar-la més a prop de les Festes de Nadal. Com a novetat respecte les darreres edicions, també es canvia d'escenari i l'esdeveniment tindrà lloc al parc Felicià Xarrié.\nLa Fira de Nadal de Premià de Dalt s'adreça a les famílies que volen encarregar i fer les seves compres de Nadal apostant pel comerç de proximitat, en un recinte que acull una oferta comercial combinada amb diverses activitats infantils, socials i culturals adreçades de forma especial als més petits.\nEntre aquestes destaquen tallers infantils, teatre d'humor, una flash mob per a La Marató de TV3, danses tradicionals catalanes, la subhasta d'art de l'Associació d'Artistes de Premià de Dalt en benefici de La Marató, l'esperada visita del Pare Noel i el Tió, aquest any a càrrec del Grup Carnestoltes i col·laborant amb el Banc d'Aliments - DISA Premià.\nL'Ajuntament també aprofitarà la Fira de Nadal per a presentar el conte infantil "La Caseta dels Reis: un secret a descobrir!", escrit per l'Eva Roig, i amb il·lustracions de l'Ona Carvajal. Cal recordar que el Consistori cada any edita un conte, el d'enguany és el desè, amb l'objectiu d'apropar el Patrimoni i les tradicions locals als nens i nenes de Premià de Dalt.\nConsulteu aquí totes les activitats programades:\ncartell fira de nadal 2015\nMida: 251,92 kB\n10 a 20h Rambla d’Àngel Guimerà i Plaça dels Germans Lleonart\n10 a 13h Pati de Can Lleonart\nTaller de pessebres. La Marató de TV3\n10.30 a 14.30h Inici i final de trajecte: carrer de les Heures i carrer Àfrica\nConsulta el recorregut i els horaris a www.alella.cat/trenetdenadal\n11h Pati de Can Lleonart\nXocolatada a càrrec dels CEP’S. La Marató de TV3\n11 a 13h Pati de Can Lleonart\nMercat d’oportunitats, a càrrec dels delegats i les delegades de l’IES Alella. La Marató de TV3\nActivitats infantils, creació mosaic de La Marató, a càrrec dels delegats i delegades de l’IES Alella. La Marató de TV3\n11 a 14h Plaça de l’Ajuntament\nInflables esportius, rocòdrom i tirolina.\n11 a 14h Pista del carrer Àfrica\n11.30 a 12.30h Pavelló Municipal d’Esports\nExhibició de patinatge, gimnàstica rítmica i urban dance a càrrec d’alumnes de l’Escola d’Iniciació Esportiva. La Marató de TV3\n13 a 14.30h Oficina de Turisme\nEnotast. Els vins per prendre el Cap d'Any, Tast Iaia Rosa (Serralada de Marina) i Privat Rosat (Alta Alella) amb foie i neules. Preu: 6 euros.\n13 a 14.30h Can Lleonart\nMostast. Tallers d’oïda: la fermentació i les veus dels cellers. Cal inscripció prèvia. Preu: 3 euros.\n16.30 a 20.30h Inici i final de trajecte: carrer de les Heures i carrer Àfrica\n17 a 20h Pati de Can Lleonart\nFem cagar el Tió… tot jugant! (espectacle i jocs gegants per infants i pares).\n17 a 19h Plaça de l’Ajuntament\nVenda de pastissos casolans i activitat infantil, a càrrec el grup G9 de l’Esplai Guaita’l. La Marató de TV3\n17 a 20h Plaça de l’Ajuntament\nInflables esportius, rocòdrom i tirolina\n17 a 20h Pista del carrer Àfrica\n20h Església de Sant Feliu\nTrobada de Corals. Concert a càrrec de la Polifònica Joia d’Alella, Coral jove d’Alella, l’En-cantada i grup vocal de l’escola de música Ressò. La Marató de TV3\nLa plaça del Poble escenari de la 4a Fira de Nadal\nAJUNTAMENT SANT VICENS\nLa Fira es concentrarà els dies 12 i 13 de desembre en un espai emblemàtic de Sant Vicenç, com és la plaça del Poble que, un any més, es convertirà en un aparador on els comerciants i artesans locals podran mostrar els seus productes i serveis. Un dels objectius és aplegar al Nucli Antic de Sant Vicenç una àmplia oferta per fer les compres nadalenques per a tota la família, des de les figures del pessebre, el verd i elements decoratius fins a regals de Nadal o els torrons.\nLa Fira s’amenitzarà amb diverses activitats per a públics de totes les edats com ara tallers, xerrades, demostracions de com es fan les figures del pessebre...; el bescanvi dels "Xurripunts" de la campanya comercial de Nadal, i un seguit d'accions solidàries que es duran a terme a la carpa dedicada a La Marató de TV3.\nL’horari de la Fira serà d’11 a 14h i de 17 a 20h. No us la podeu deixar perdre!.\nVI Fira Nadal a Pineda de Mar\nDissabte de 10 a 21 h i diumenge de 10 a 20 h, a Plaça d'Espanya, Plaça de les Mèlies, Dr. Bertomeu, Roig i Jalpí i Carreró de la Vila\nAquest cap de setmana es celebra a Pineda de Mar la VI edició de Fira Nadal a Plaça d'Espanya, Plaça de les Mèlies, carrer Dr.Bertomeu, carrer Roig i Jalpí i Carreró de la Vila. Més de 80 parades d'artesans i comerciants i 26 tallers gratuïts ompliran el centre de Pineda per potenciar i dinamitzar el comerç de proximitat.\nLa Fira es complementa amb activitats diverses: la pista de patinatge instal·lada a la Plaça d'Espanya, l'espai d'entorn rural i el circuit de carro i cavall de la Fundació Marpi, l'exhibició de la unitat K9 (gossos policia), la Flashmob, la visita dels gegants i grallers de Pineda acompanyats del pubillatge, l'actuació de l'Escola de Música, la visita dels personatges Disney, l'espectacle 'la cagada del Tió' i el parc lúdic de Nadal.\nLa gastronomia local també serà protagonista de la fira amb els 'Tastets de Nadal', plats i tapes que oferiran els Restauradors de Pineda, al centre de Plaça de les Mèlies. Durant el cap de setmana presentaran els menús de Nadal i cap d'any dels diferents establiments participants: Can Formiga, Can Josep (antic Vortijo), Can Matas, Diagonal, Can Gil, Keme, La Cantonada 2.0, La Viña, Nomade i Sidreria Les Palmeres.\nFira Nadal (consulteu el programa adjunt) està organitzada per l'Ajuntament de Pineda de Mar amb la col·laboració de l'Associació de Comerciants i Empresaris Gent de Pineda, Restauradors de Pineda, Escola de Dansa Pas a Pas, Colla de Geganters i Grallers de Pineda, Escola de Música municipal, Club de Patinatge Artístic de Pineda, Associació Pubillatge de Pineda, Fundació Marpi i unitat K9 Policia Local de Pineda.\nPineda amb La Marató\nFira Nadal coincideix aquest diumenge amb La Marató de TV3 i Catalunya Ràdio, dedicada a la diabetis i l'obesitat. Les activitats organitzades per les entitats, associacions i centres educatius i esportius per recollir fons per La Marató es duran a terme a la Plaça de Catalunya i al Pati de Can Comas, de 10 a 14 h. Consulteu les activitats al programa adjunt.\nPrograma VI Fira Nadal a Pineda.jpg5.86 MB\nPineda amb La Marató, diumenge 13 desembre.jpg291.16 KB\nDes d'aquest cap de setmana, Vilassar és Nadal!\nLa Fira de Santa Llúcia obre aquest cap de setmana el calendari d'actes de les Festes de Nadal a Vilassar de Dalt. Les activitats festives i sobretot familiars són l'eix de la programació que Ajuntament i entitats han preparat per aquestes dates.\nDes del 12 de desembre i fins passat Reis, Vilassar s'omple d'activitats per a totes les edats relacionades amb el Nadal. Com cada any, la Fira de Santa Llúcia obre la porta a les Festes on no hi faltaran els tradicionals concerts de l'Aula de Música i la Coral Mareny, els pessebres vivents del Casal de can Rafart i de l'Esplai, els Pastorets de Vilassar o el Pessebre Monumental de can Banús que arriba a la 41a edició. Com a novetats d'aquest any els comerciants de Vilassar organitzen la Festa del Comerç de Nadal el proper 19 de desembre amb premis i activitats durant tot el dia i el 31 a la nit, i la Plaça de la Vila acollirà una nova iniciativa per rebre el nou any al carrer amb tots els veïns i veïnes que s'hi vulguin sumar. El Concert de Cap d'Any a La Massa, la Cavalcada de Reis, el dia 5 de gener i la projecció de la pel·lícula Ernest & Celestine el dia 8 tancaran el programa d'activitats.\nFira de la Llum a Arenys de Munt el 12 i 13 de desembre\nAquest cap de setmana del 12 al 13 de desembre tindrà lloc la Fira de la Llum a Arenys de Munt, organitzada per l’ABIC i diverses entitats del poble, coincidint amb la celebració de Santa Llúcia. Dissabte 12 tot el dia i diumenge 13 al matí hi haurà diferents parades de botiguers associats a l’ABIC, d’entitats locals i d’artesans al carrer. També es podrà gaudir d’una fira d’atraccions amb inflables, passejades a cavall i tallers infantils. Altres activitats seran els tallers al Centre Moral, les portes obertes al local dels Voluntaris x Arenys de Munt, la parada de frankfurts de l’AMPA de l’Escola Sant Martí, la de decoracions de Nadal fetes a mà de l’Escola Sobirans, la de crispetes de l’Institut Domènec Perramon, la parada de Donaviva i els tallers a infants de la Breda de l’Eixample. El Centre d’Atenció Especialitzada vendrà calendaris de la Fundació Nexe i hi haurà balls de hip hop. Diumenge 13 al matí la fira coincidirà amb les activitats de la Marató de TV3 que portaran a terme diferents entitats del poble. A la plaça de l’Església hi haurà balls, xocolatada i sardanes; a l’Escola Sant Martí, marató de Zumba; a la plaça Catalunya, petanca solidària; davant l’Ajuntament, a partir de les dotze del migdia, música en viu de l'Aula de música; i a partir de les 5 de la tarda, bingo solidari al Mercat Municipal.\nV Fira de la Tardor a Sant Pol\nAJUNTAMENT SANT POL\nDS, 14/11/2015 -\nPetita fira amb productes artesanals típics de la temporada, tallers i activitats per a infants i persones adultes.\nLLOC: Plaça de l’Estació, C/ Nou i Quatre cantons


Els assistents de veu ja són el 3,2% del consum digital de Catalunya Ràdio\nEl 2020 s'hauran escoltat més d'1,3 milions de reproduccions amb aquest sistema\nSaül Gordillo, director de Catalunya Ràdio, va explicar els canvis que hi haurà a iCat durant la sessió de control parlamentari a la Corporació celebrada ahir. ACN\nBarcelonaEls serveis de majordomia digital comencen a fer forat en la ràdio. El projecte Aina ha sigut un dels catalitzadors, aquest 2020, per promoure que els assistents de veu incorporin el català. A Catalunya Ràdio, l’aposta per estar presents en els dispositius s’ha traduït en més d’1.325.000 reproduccions d'àudio des d'assistents de veu. Això suposa el 3,2% del total de reproduccions digitals. De fet, al desembre el 5,4% dels usuaris que escolten àudios de l’emissora pública ho fan a través d’aquest sistema.\nPer a Saül Gordillo, director de Catalunya Ràdio i de Mitjans Digitals de la CCMA, "el fons audiovisual de què disposen TV3 i Catalunya Ràdio, així com l'expertesa dels mitjans públics en aquesta matèria, converteix la CCMA en un aliat imprescindible per farcir i enriquir un corpus de veu en català, imprescindible per tal de millorar els algoritmes d'intel·ligència artificial que permetin avançar en la creació d'un assistent de veu íntegrament en la nostra llengua".\nL’aplicació de Catalunya Ràdio per a Alexa es va estrenar el setembre del 2019: era la primera emissora generalista en català que oferia skill pròpia a Amazon. Dos mesos més tard, l'oferta de la ràdio pública s'ampliava amb l'estrena de les skills pròpies per escoltar els directes Catalunya Informació, iCat i Catalunya Música.\nEl projecte Aina rep aquest nom en homenatge a la filòloga Aina Moll, figura cabdal de la normalització del català i primera directora general de Política Lingüística de la Generalitat, entre el 1980 i el 1988. Seva era la campanya "El català, cosa de tots", la primera campanya institucional per sensibilitzar sobre l'ús de la llengua, i també va ser l'artífex de la primera llei de normalització lingüística. El projecte es desenvolupa amb el Barcelona Supercomputing Center i està dotat d'un pressupost de 13,5 milions d’euros.


Marató universitària de donació de sang | UManresa\nCalendari acadèmic 17-18\nMarató universitària de donació de sang\nImpulsada pel Banc de Sang i Teixits de Manresa i amb el suport de totes les universitats del Campus Universitari de Manresa, les donacions es podran fer de les 10h del matí fins a les 20h del vespre.\nA les aules 106 i 112 de l'edifici principal de la Fundació Universitària del Bages\nLes dades que ens proporciona seran incorporades al fitxer Servei d’informació, creat per la Fundació Universitària del Bages. S’utilitzaran per a atendre la seva petició i enviar-li la informació sol·licitada, si és el cas. Entenem que, omplint aquest formulari, ens autoritza a portar a terme aquest tractament. En qualsevol moment pot exercir els seus drets d’accés, rectificació, oposició i cancel·lació adreçant-se a la Fundació (Avinguda Universitària, 4-6, Manresa).


La reina, lady Di i Thatcher - PressReader\nLa reina, lady Di i Thatcher\n2020-11-25 - Lluís Foix\nLa quarta temporada de la sèrie The crown és la continuació de les intrigues dramatitzades al voltant de la reina Elisabet II, del seu entorn, de la política britànica i de l’evolució de la història contemporània des que el 1952 va succeir al seu pare, Jordi VI, estant de vacances amb el duc d’Edimburg en una reserva exòtica i fantàstica a l’oest de Kènia. En una setmana he vist els deu capítols de la quarta sèrie en la qual apareixen dos nous personatges amb caràcter i ambicions contraposades al voltant de la reina.\nLady Diana Spencer i Margaret Thatcher són les dues dones que constitueixen els nous maldecaps per a una altra dona, la reina, que ha rebut a Buckingham Palace tots els presidents nord-americans, des de Harry Truman fins a Donald Trump, i ha lluitat amb tots els primers i primeres ministres des de Winston Churchill fins a Boris Johnson.\nAnglaterra va lliscant lentament i suaument cap al declivi que han experimentat els imperis. I ho fa amb estil i aixecant acta dels plàcids moments d’una decadència escenificada per un poble que s’ha configurat per les tragèdies i els drames de William Shakespeare, possiblement el més gran dels anglesos.\nÉs una coincidència no buscada que el regnat d’Elisabet II comencés el mateix any que en un teatre del West End londinenc s’estrenés La ratera, l’obra d’Agatha Christie més emblemàtica, que ha vingut representant-se ininterrompudament fins avui al St. Martin’s Theatre. Han passat tres generacions d’actors perquè els intèrprets d’una obra que ha estat diàriament durant 68 anys en cartellera han anat morint-se i han estat reemplaçats per noves fornades d’actors.\nQuè tenen en comú la reina i Agatha Christie? Que han durat i continuen atraient l’interès i la curiositat dels anglesos i del món sencer. L’altra similitud és que per escenificar La ratera i el llarg regnat d’Elisabet II fan falta diverses generacions d’actors.\nEl guió de The crown, escrit per Peter Morgan, és la recreació d’un drama basat en fets històrics però no necessàriament del tot fidels a la realitat. En aquesta quarta sèrie, transcorreguda en els anys vuitanta, que molts recordem per haver-los viscut de prop com corresponsals, han sorgit dubtes sobre si els fets magníficament escenificats van ocórrer tal com el guionista els dibuixa. És igual. La sèrie és de tal qualitat estètica, tan ben interpretada, amb mansions i palaus que adornen el camp anglès, que pot substituir la realitat com la gran literatura és de vegades tan versemblant com la mateixa història. Després de veure els quaranta episodis de les quatre sèries m’ha vingut el record diverses vegades d’Orgull i prejudici, de Jane Austen. Penso en Guerra i pau, de Tolstoi, o en els Episodios nacionales, de Pérez Galdós, gran literatura que suplanta a la història o, almenys, construeix relats absolutament creïbles.\nLady Di va passar de ser una adolescent anònima a convertir-se en la dona anglesa més emblemàtica de la seva generació. Emma Corrin fa un paper insuperable d’una sobrevinguda a les rígides normes i costums de la família reial en la qual el sentit del deure d’Elisabet II no permet que ningú surti del paper en la comèdia que ha de representar. Curiosament, gairebé tots, començant pel duc d’Edimburg, van eludir els cànons invisibles que la mateixa reina pretenia implantar perquè la corona no fos llançada a la paperera de la història.\nLa ruptura i el divorci amb el príncep Carles es va precipitar quan la mateixa Diana va oferir una entrevista a la BBC en què reconeixia que el seu matrimoni havia fracassat des del principi ja que el seu marit estava activament enamorat de Camilla Parker Bowles. Va dir: “Érem tres en el matrimoni i tot era una mica tumultuós”. Va ser el principi del final. El divorci va arribar de seguida i la mort en accident sota un pont de París és de tots coneguda. No queda bé el príncep Carles que va utilitzar a Diana com un gerro que se li va trencar a les mans però arrabassant-li la fama i l’afecte dels anglesos per la Princesa del poble. El masclisme real també existeix. La reina es va veure forçada pel Govern Blair a baixar d’Escòcia per assistir als funerals d’Estat a l’abadia de Westminster.\nUna altra dona apareix en l’horitzó amb una ideologia ultraliberal i un compromís per canviar la societat britànica. Margaret Thatcher, filla d’un botiguer, és també una sobrevinguda en l’univers de la reina. Però és primera ministra. Un dels episodis més tensos és la conversa dialèctica en la qual la reina Elisabet II vol salvar l’Estat de benestar que Thatcher s’ha proposat de destruir.\nCom se sap, és Thatcher la que guanya l’envit però l’última paraula la té la reina quan la rep al perdre el poder per la rebel·lió del seu govern i del seu partit després d’onze anys en el càrrec. La primera ministra s’acomiada amb l’espina clavada de la traïció dels seus. La reina li penja la medalla de l’Ordre del Mèrit i li diu amablement que “el poder sense autoritat no és res”. Que passi el següent. I així, des de Churchill.\nEls moments més patèticament realistes de tota la sèrie es veure com la institució perdura però els que tenen el poder que els hi donen les urnes se’n van perquè els votants els fan fora en unes eleccions o en perdre la confiança de la Cambra.\n‘The crown’ posa al descobert les grandeses i misèries de la família més important d’Anglaterra


IED Barcelona – Design School | Introducció al Màrqueting i Comunicació de Moda » IED Barcelona - Design School Introducció al Màrqueting i Comunicació de Moda » IED Barcelona - Design School\nData d'inici: 21 de febrer de 2022\nLa indústria de la moda, així com la de la bellesa, estan vivint una profunda transformació per a adaptar-se a l’aparició de nous consumidors i canals de venda gràcies a les noves tecnologies. Les marques necessiten perfils que entenguin aquesta transformació.\nEl curs ofereix una primera aproximació sobre què són i com s’han d’orientar el màrqueting estratègic i el branding d’una marca de moda i/o de productes o serveis de bellesa perquè el procés de comunicació amb el mercat sigui el més eficient possible.\nMitjançant el desenvolupament d’un pla d’acció en 6 etapes és possible aconseguir visibilitat en els mitjans del sector utilitzant recursos eficaços i accessibles, així com eines per a crear contingut en xarxes socials, mesurar el seu abast o accions d’e-mail màrqueting sense descurar les possibilitats que ofereix el e-commerce.\n– Conèixer i entendre el mercat actual del sector de la moda.\n– Descobrir i aplicar les diferents estratègies de màrqueting per a les empreses de moda.\n– Dissenyar un pla de comunicació per a una marca de moda.\n– Entendre com abordar projectes de negocis en el sector moda mitjançant l’e-commerce.\nEs tracta d’un curs PBL, Project Based Learning, en el qual s’aprofiten les eines de l’e-learning per a impulsar tècniques de treball col·laboratiu i realitzar un procés de Design Thinking.\nCada assignatura està estructurada en tres parts per a facilitar l’aprenentatge i l’aplicació pràctica dels coneixements adquirits:\nCom cal enfrontar-se a cada etapa del Design Thinking, entenent el perquè dels seus passos i en quins casos s’apliquen, seguint els consells i els trucs d’experts professionals.\nQuines són les eines necessàries per a poder desenvolupar un procés de Design Thinking com, per exemple, mapatge d’ecosistema, perfils d’usuari, user journey, tècniques de recerca, ideació, de prototipat ràpid i de testatge.\nEn cada etapa s’avança amb l’acompanyament d’un docent que ajuda el desenvolupament d’un procés de Design Thinking, un exercici que assenteixi les competències adquirides sobre el mètode i el maneig d’eines.\nEl curs està dirigit a totes aquelles persones que tenen interès en el sector de la moda i/o el de la bellesa des del punt de vista de la construcció d’estratègies de marca i de la seva comunicació.\nTambé a tots aquells que volen explorar els territoris del mercat i la comunicació la moda, entendre’ls i trobar en això un possible desenvolupament professional cada vegada més demandat en el mercat laboral.\n– Professionals que desitgin conèixer el sector de la moda i/o de la bellesa per a incorporar-se en departaments de màrqueting, comunicació i/o retail.\n– Dissenyadors de moda interessats a conèixer com gestionar i promoure la seva marca en un entorn cada vegada més competitiu.\n– Dissenyadors que vulguin tenir coneixements de màrqueting i comunicació per a poder promocionar i gestionar millor la seva marca.\n– Professionals del món del màrqueting que necessitin ampliar els seus coneixements en el sector de la moda i/o bellesa.\nEl curs es concep com una primera presa de contacte amb aquesta disciplina abans d’optar per estudiar un títol superior.\nExperta en product management i comunicació de la moda / Coordinadora del curs i docent en les matèries de: Ecommerce; Màrqueting estratègic\nFormada en Cinematografia i Llicenciada en Traducció i Interpretació, la seva trajectòria professional en la moda es concentra en el sector comercial (product manager i commerce) i la comunicació (marca i estratègia de continguts).\nHa col·laborat amb empreses com PepsiCo, Consell Nacional de l’Energia, Grupo Recoletos, Tommy Hilfiger, Pull & Bear, Evelyn, L’Oreal, ACME, BuyVip, Centres SLINGS, Real Madrid, Trucco, Induyco, Excal, Modalia.\nLa planificació didàctica de tots els cursos IED Màster es basa en els criteris que marca l’Espai Europeu d’Educació Superior (EEES).\nIED Màster adopta un sistema de crèdits que segueix l’estructura dels European Credit Transfer System (ECTS). IED Màster expedeix exclusivament títols privats propis.\nMaster en Màrqueting i Comunicació de la Moda - Gener\nMaster en Màrqueting i Comunicació de la Moda - Octubre


Nova cita amb el Cicle Gaudí: "La boda de Rosa"\nAquest mes de febrer, no et perdis l’última comèdia de Iciar Bollain\nGuanyadora de la Biznaga de Plata en el darrer Festival de Màlaga, aquesta comèdia co-escrita amb Alicia Luna, ja suma 5 nominacions als Premis Gaudí, 8 als Premios Goya i 9 Premios Feroz.\nLa boda de Rosa narra l’odissea de la seva protagonista, la Rosa, una núvia amb molta determinació a punt de fer-ne 45, que vol començar una nova vida i embarcar-se en un compromís molt especial: un matrimoni amb ella mateixa. Interpretada per Candela Peña, la Rosa s’adona que ha viscut sempre per als altres i decideix prendre les regnes de la seva vida. Però casar-se amb ella mateixa no estava en el guió familiar i serà el més difícil que hagi fet mai. Sergi López, Nathalie Poza, Ramón Barea i Paula Usero conformen la seva invasiva però afectuosa família.\nLa boda de Rosa es va estrenar als cinemes el passat mes d'agost i va aconseguir posar d'acord al públic i a la crítica especialitzada, que es van desfer en elogis tant amb la pel·lícula com amb les interpretacions de les seves actrius i actors protagonistes.\nConsulta totes les sales i horaris https://www.ciclegaudi.cat/cartellera/la-boda-de-rosa/


Residence Treyer Terento Itàlia - Ofertes d'hotels amb els MILLORS DESCOMPTES EN LÍNIA\nSt. Georgstr. 11, Terento, Terento, Itàlia, 39030 - Excel·lent ubicació - Veure al mapa\nMés informació sobre Residence Treyer\nPer als viatgers què vulguin captar les imatges i els sons de Terento, Residence Treyer és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nResidence Treyer ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha Wi-Fi gratuït en totes les habitacions, recepció 24 hores, aparcament de cotxes, habitació familiar, visites turístiques.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de esquí, parc infantil, pistes de tennis, ping pong, equitació. Descobreixi una encantadora mescla de servei profesional i ampla gama de característiques a Residence Treyer.\nCal que informeu el Residence Treyer de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTerento Hotels apartament


‘The walking dead 3’, la millor temporada | Els Bastards | Blog en català de cinema, sèries i tot allò que envolta el món audiovisual\n5 abril, 2013 Comentaris (19) Visualitzacions: 2150 Sèries David U. Ruiz / @callahan_ruiz\nDesprés d’una primera temporada correcta, i d’una segona clarament irregular, The walking dead ha assolit per fi en aquesta tercera temporada la regularitat i el nivell que molts li exigíem. I no només això, sinó que s’ha deslliurat per fi de les comparacions sistemàtiques amb el relat original, el còmic. La descafeïnada mort de Lori a principi …\n‘The walking dead 3’, la millor temporada\nDesprés d’una primera temporada correcta, i d’una segona clarament irregular, The walking dead ha assolit per fi en aquesta tercera temporada la regularitat i el nivell que molts li exigíem. I no només això, sinó que s’ha deslliurat per fi de les comparacions sistemàtiques amb el relat original, el còmic. La descafeïnada mort de Lori a principi de temporada, amb un anticlímax sorprenent a mans del seu fill, sense gens d’emoció, amb un tret fora de pla, o la voluntària pertanyença de l’Andrea a Woodbury, ens confirmaven definitivament a tots que la sèrie, per bé i per mal, no seria com el còmic. Ja hi havia hagut altres senyals abans: l’imfumable i prescindible episodi final de la primera temporada, al centre d’epidèmies d’Atlanta, l’eterna primera part de la segona temporada, les morts de Shane i Dale, per posar uns quants exemples, eren proves evidents que la sèrie, tot i que es mantindria més o menys fidel a la línia argumental general, marcaria la seva pròpia ruta. Aquesta temporada, però, no hi havia marge d’error, havia de ser la bona, la de l’entertainment digne i la regularitat. De fet, aquest gir ja va començar a gestar-se al final de la segona temporada (coincidint amb el canvi de showrunner i guionistes), amb uns darrers episodis totalment desvinculats del còmic, que alhora van resultar ser sorprenentment superbs (el del bar del poble al més pur western, o el final, possiblement l’episodi més trepidant de les tres temporades). El canvi de la granja per la presó com a base de Rick i els seus, i l’aparició de Woodbury, el governador, i d’altres nous personatges, així com la desaparició d’altres, han donat la vida, el dinamisme i l’acció necessaris que la trama reclamava. La sèrie continua patint, però, del que és el seu gran taló d’Aquil·les: que convida més aviat poc a la reflexió de la condició humana. Dir que la sèrie ha proposat en algun moment aquesta reflexió mercès als seus diàlegs o situacions és, sota la meva modesta però provocadora opinió, haver vist molt poc, poquíssim gènere zombi o postapocalíptic seriós, que n’hi ha (el clàssic, The day of the Triffids, la genial i més recent Dead Set, etcètera). Als defensors de la part més talking dead, o als que viuen d’això, de mirar-se 300 sèries i després analitzar-les totes en plan guru en diferents mitjans, descobrint-nos en totes elles -fins i tot- missatges encoberts dels Illuminatti, cal recordar-los que fumar porros o visionar la darrera creació d’Albert Serra –el film aquell que segons diuen els pocs que l’han vist i no han mort en l’intent dura 300 hores– són activitats ‘psicotropicofestives’ que conviden més a la reflexió existencial, tot i que també amb el risc de patir certes seqüeles mentals, és clar. No n’hi ha per tant.\nÉs obvi que la sèrie ha estat desenvolupada des de l’inici sota un incòmode filtre soft per a tots els públics, quasi pro teen, molest i irritant per aquells que veníem del còmic, i no em refereixo al gore. Entendre això i assumir-ho ha estat difícil, sobretot per la indeterminació de guionistes i showrunner inicials, que van dubtar durant massa temps si volien adaptar fidelment la història, fer-ne una barreja o anar a la seva. Tallat definitivament el cordó umbilical al final de la segona temporada, la sèrie no ha fet altra cosa que millorar i millorar, en relació amb el seu objectiu fonamental i evident: entretenir sense més. Buscar discursos morals o sociològics en petites situacions o actituds de personatges (l’assassinat a sang freda de Carl en el darrer episodi, o el no socórrer aquell pobre autoestopista de l’episodi Retorn a casa, un dels millors) és voler anar massa enllà, voler anar de cahierista; tan sols són picades d’ullet a la sèrie que mai veurem, no ens enganyem. Per contra, episodis com el de la persecució a l’Andrea (un personatge tristament desaprofitat) per part del governador (un altre que contràriament creix, i creix, i creix…), amb un tempo i una banda sonora que per moments recordaven el millor Carpenter (i fins i tot Lucio Fulci!), o el de les incursions de Merle i Daryl pel bosc, per posar alguns exemples notables, han deixat clar que l’acció i l’aventura és i vol ser el leitmotiv pels seus responsables. Obviar violacions, mutilacions, tortures i morts esfereïdores (de nadons inclosos), que és el que realment dóna suc, maduresa, i component dramàtic a la història i als personatges, i intentar substituir-ho amb morts intrascendents, mal planificades i a destemps de personatges cabdals com la Lori o els presoners, o l’atac de gelosia i ofensa que pateix en Glenn quan descobreix que la Maggie va haver d’ensenyar-li les tetes al governador per salvar-li la vida (¿?), és el que ha fet que The walking dead, tot i ser una de les millors sèries de ficció d’acció i aventura actuals, estigui força mancada de contingut. A El equipo-A també li va passar, i a part de fer gaudir a una generació sencera, avui és una sèrie mítica.\nPel que fa al darrer episodi, tothom s’ha estirat els cabells maleint-lo perquè s’esperava el gran enfrontament a mort entre Rick i el governador, la guerra, la tempesta, el caos, la destrucció i els focs d’artifici. Tot massa evident, tot massa previsible, tot massa com en el còmic. No hem quedat que deixariem de fer analogies? La veritat és que ha estat un final inesperat, sorprenent, i alhora emocionant i contingut, amb un excel·lent muntatge a tres bandes (Rick i els seus, la massacre del governador i el tens compte enrere entre l’Andrea i la zombificació d’en Milton), en què s’han marcat els principals punts que es desenvoluparan durant la següent temporada, i s’han assenyalat personatges que guanyaran protagonisme (Carl, Tyresse, Daryl, Michone i el mateix governador, entre d’altres). Bravo! Què ens espera a la quarta temporada? Doncs és una incògnita (i més amb el nou canvi de showrunner) però vist el salt qualitatiu d’aquesta, només podem esperar més entreteniment de qualitat. I que la temporada hagi acabat amb una calma relativa no vol dir que no hagi d’haver tempesta. Com bé diuen els llops de mar, la calma no només ve després de la tempesta, moltes vegades també la precedeix.\n» Sèries » ‘The walking dead 3’, la millor temporada\n19 comentaris to ‘The walking dead 3’, la millor temporada\n5 abril, 2013 a les 8:10\nCallahan: La mort de la Lori descafeinada? Suposo que t’hagués agradat més que el fetus hagués estat zombie i s’hagués menjat la mare durant el part mentre a la resta dels supervivents els donava per follar entre les visceres, no?\nEn qualsevol cas, aquesta crítica és massa ambigua (potser tú també ho ets) i no acabo d’entendre si deixes la sèrie bé o malament. O potser és que encara no m’he despertat del tot.\n5 abril, 2013 a les 9:11\nLa mort de la Lori va ser molt descafeïnada, mal filmada, a destemps (a principis de temporada?), amb llacunes narratives, i que ha afectat a la psique del personatge principal, en Rick, que la veritat sigui dita, ha estat més cagarro que mai… Això ha beneficiat, però, a altres personatges com en Daryl, en Merle, en Glenn, en Carl i a propi governador. La Lori era un personatge principal que mereixia una mort digne davant la càmera (mort perquè ens ho diuen, però no ho veiem), més clara i contundent, o com a mínim, mostrant el rostre del seu executor. Per acabar-ho de rematar, al següent episodi veiem a un zombi hiper gras que representa que se l’ha menjada tot ell? Ho vaig trobar de pena, sincerament. Per una altra banda, Jemina (m’encanta aquest nom… estudies o treballes?), jo crec que la crítica està en cononància amb lo que és la sèrie, molt bé per un costat, i no tant per l’altre. Sempre des de la meva opinió personal, clar.\n5 abril, 2013 a les 10:24\nRegular? De debò? Crec que ens trobem davant la temporada més irregular de totes. Té capítols sublims, sí, però en quant al Talking, no han fet més que diàlegs sense substància i que arriben a la llastimositat. Encara no entenc com, en la situació en que es troben les seves converses i mals rotllos siguin tan superficials.\nCom pot ser que Rick doni per acabada la “dictadura” quan no ha arribat en cap moment a ser l’ogre que tots esperàvem?\nAmb tot el seguit de elements poc aprofitats i incongruents de la sèrie, no entenc com pots defensar-la i dir que és una de les millors, quan, clarament, tenint la base que tenen i podent-la aprofitar al 100% s’han quedat a la meitat (com a màxim). Si una sèrie com aquesta i anant de zombies i supervivència i canvis en la moralitat, no té contingut, ja podem plegar. Molts personatges es desaprofiten, i els acabes veient més com a extres que com a personatges “reals”, una llàstima.\nTot i això estic d’acord en què l’últim episodi em va sorprendre cap a bé. I no m’agrada que hagi sigut un bon final perquè esperaré molt més de la 4a temporada i no m’agradaria endur-me un altre “xasco”.\n5 abril, 2013 a les 10:34\nEstic totalment d’acord amb tu, Black Mamba, totalment. Crec que ho deixo clar, però, que si els lectors del còmic -que estem molt intoxicats- fem l’esforç de desvinular-nos de l’original, es pot acabar de disfrutant. Jo l’he gaudida, i per molt irregular que dieu que sigui aquesta temporada (jo no l’he trobada), ha estat la més regular en comparació amb les anteriors temporades, i per tant la millor. El ‘talking dead’ de la sèrie l’he trobat sempre sense contingut, ahir i avui, però veig encertat el camí a l’acció i aventura a la que apunta la sèrie. Ni trames, ni debats, ni personatges arribaran a la maduresa i profunditat del còmic, especial atenció per la mort de la Lori, una de les morts més impactants que he viuscut mai, pel context, les condicions i les seqüeles del grup. Parlo del còmic, clar. La sèrie no tindrà això; si els que venim del còmic no som capaços d’acceptar-ho, es millor deixar-la de veure. És el problema d’adaptar segons què ‘per a tots els públics’.\n5 abril, 2013 a les 10:47\nEl més trist és que no he llegit el còmic i hi trobo aquestes mancances igualment (són de sentit comú). Què hi farem!\n5 abril, 2013 a les 10:57\nI per cert, jo he trobat que hi ha hagut poc talking dead, per sort. Només recordo l’episodi de la reunió Rick-Governador, però em va agradar l’aire a pel·li negre que li van donar.\n5 abril, 2013 a les 10:51\nDoncs en aquest cas et recomano molt, molt la lectura del còmic. No hi ha més a dir. Estem parlant, possiblement, de la gran obra zombi des de ‘La nit dels morts vivents’ d’en George A Romero. Si t’agrada la temàtica zombi, no pots obviar-la. Salutacions!\n5 abril, 2013 a les 11:43\nJo només he llegit els còmics fins el número 24 i quan vaig començar a veure la sèrie vaig decidir no seguir. Me’ls guardo per quan s’acabi. A mi m’agrada que no tingui massa res a veure una cosa i l’altra, el paper és el paper i la pantalla és la pantalla. Callahan, el capítol Rick-Governador va ser un tostón de l’òstia, sobretot venint després del genial capítol del paio de la motxilla. Per cert, ni treballo ni estudio, estic pre-jubilada.\n5 abril, 2013 a les 11:54\n100% d’acord amb la Jemima, el duel dels ds grans líders i que sigui tan poc profund…\n5 abril, 2013 a les 13:29\n5 abril, 2013 a les 12:31\nHome, és walking dead. Jo tampoc he llegit el còmic, ja ho faré. Respecte al tema “zombie” cal estar contents, de totes les pel·lis de zombies que he vist no se’n salven ni un 10%, en canvi, d’aquesta sèrie, en podem gaudir. Sobre l’aspecte socio-crític, de fet, el fenomen “zombie” és un exponent d’aquest en si mateix (existeix un assaig filosòfic recentment publicat per un apañó) i la sèrie ho evoca. Si la reflexió ha de ser territori exclusiu dels cahieristes (putes etiquetes), ningú reflexionaria, que de fet ja passa força. Per tant, tot i que a distància de “dead set” (quin gran diumenge tarda), jo opino que la sèrie, a banda de l’acció, ofereix una reflexió mainstreem sobre l’ètica, la supervivència, la família (comunitat), el sacrifici, la confiança blablabla. El zombie, avui en dia, és el reflex més grotesc de nosaltres mateixos (només pensen en satisfer-se, no pensen, van en manades i mengen carn XD), els supervivents aquells de nosaltres mateixos que no és rendeixen.\nhttp://www.editorialberenice.com/inicio.php?libro=342, aquest és un, a la casa del llibre n’he vist un altre que semblava també interessant. Salut.\n5 abril, 2013 a les 12:52\nDarth Bastard, gran aportació! I força d’acord amb tu, però aquesta reflexió mainstream que dius, ja la va apuntar i explotar Romero en la seva trilogia zombie (The night of the living dead, The Dawn of the living dead, i The Day of the Dead). Han passat més de 25 anys des de llavors (The land of the dead, la quarta aportació a la saga, no l’afegeixo perquè no està a l’alçada), estaria bé anar més enllà en el format audiovisual. El còmic està clar que ho ha aconseguit, i segurament la literatura també. El cinema o la televisió encara no han superat al mestre Romero. Crec que Dead Set és lo que més a prop a estat d’aconseguir-ho.\n5 abril, 2013 a les 13:22\nla infravalorada el diario de los muertos jo la ficaria. És estúpida i ridícula, però mola i li fot una hòstia a la societat de la informació i les TIC respectable.\n5 abril, 2013 a les 13:24\nSi, la literatura, ja tardes a llegir l’obra magna que em temo serà audiovisualment insultada “Guerra Mundial Z”…\n5 abril, 2013 a les 13:34\nAquí no coincidim. Ja he dit més amunt que tinc el llibre i el vaig haver de deixar perquè el vaig trobar un ‘tostón’ insuportable. Tot i ser un best-seller, per mi no para de repetir-se, i no va absolutament en lloc. El plantejament és bo, però espero sincerament que el film millorin la idea. The walking dead, el còmic, li dóna 100 patades. I sóc generós.\n5 abril, 2013 a les 13:25\nCert, és una xorrada, però és veritat que la crítica hi és i força punyent. Bona aquesta, Darth!\n5 abril, 2013 a les 13:06\n“In the flesh”, noiets! Aquesta sèrie britànica sí que aporta quelcom novedós al gènere: la reinserció de zombis rehabilitats en el si d’una petita comunitat rural, encara marcada per les ferides recents de la contaminació. BRUTAL! Tot amb un to dramàtic, amb l’habitual salt-pebrat d’humor anglès, hilarant en alguns moments. Us la recomano fermament.\nThe Walking Dead és del to més clàssic, abocat a l’acció però que mostra la brutalitat en primer pla, i no només dels Walkers (cas de la nena a la granja o la mort de la Lori, que a mi em va frepar com mai!).\n5 abril, 2013 a les 13:15\nJessica, totalment d’acord. M’ha encantat In the flesh. És veritat que li dóna una nova prespectiva a la temàtica zombie, però per mi tracta més de relacions pares-fills. La bronca final de’n Kieren i el seu pare… que gran… vaig plorar molt.\n5 abril, 2013 a les 13:18\nPer mi, i això ja ho he parlat amb força gent, l’òptica de ‘In the flesh’, sense trobar-la dolenta ni molt menys (bàsicament perquè no l’he vist encara), no la trobo massa gènere zombi, la veritat. Crec que és com un spin-off del gènere, és basa en el gènere per crear una altra cosa diferent. És com dir que ‘Crepúsculo’ és una nova òptica del vampirisme. Home, no fotem, surten vampirs perquè diuen eu ho són, però per respecte als vampirs reals, no ho són pas, són una altra cosa.


Dijous, 14 Desembre 2017 16:02\nAls Estats Units es considera a la gent gran com un gegant adormit, que inclou a una quarta part de la població retirada del treball remunerat. Aquest cos adormit, està format majoritàriament per súbdits passius (gent gran), que posen en mans de l’estat, la solució de tots els seus problemes. Gent gran que en aquests moments, molts d’ells, s’estan fent càrrec des seus descendents, actuant com amortidors socials d’una societat desgavellada. En sentit figurat estan donant el poc peix que tenen.\nEl cervell d’aquest gegant, està format minoritàriament per ciutadans (sèniors), socialment compromesos. A més a més de donar peix, pretenen ensenyar a pescar. Es l’únic òrgan del cos capaç de despertar al gegant adormit. Despertar aquest gegant és relativament factible. Només cal posar de moda la participació del talent sènior, avui dia totalment infrautilitzat. Fer-ho, en una societat del coneixement, podria suposar un gran be per a la pròpia gent gran i també per a tota la humanitat.\nHa arribat el moment de posar en marxa una nova societat, centrada en les persones i no en els diners, que no permeti l’aparcament de la gent gran en residencies geriàtriques. Per fer-ho possible es disposa del capital humà necessari, els de les persones sèniors retirades, jubilades o prejubilades i també el d’una nombrosa joventut il·lustrada condemnada a l’emigració. Seria bo recuperar el respecte degut a la gent gran, no tant pel que han fet, sinó pel que en un entorn d’envelliment actiu poden continuar fent.


Silenci, si us plau | El Dimoni de Santa Eugènia de Ter (Gironès)\nAquests dies de Fires i de campanya electoral, la xerrameca i el brogit als carrers i places de la vella Girona (i també -i sobretot-, de la nova), augmenten per sobre del que és suportable. Tanmateix, el soroll no és en aquesta ciutat un article estacional; Girona és habitualment sorollosa, amb carrers impracticables (carrer Santa Eugènia , posem per cas) i places poc acollidores (Marquès de Camps, per exemple); una ciutat necessitada de polítiques tranversals que pacifiquin les fresses. La qualitat de vida, la salut, el descans, l’humor i l’optimisme dels gironins i gironines en diran bé.\nEs poden tenir obertes de dia les finestres a la carretera Barcelona, a Ferran Puig o al carrer Güell ? Quants anys d’obres queden encara de patiment auditiu als veïns del parc Central i de les vies del TAV? Fan més soroll els cotxes per la variant o per l’autopista? És que els ferroviaris no posen oli expressament a les rodes dels trens nocturns que circulen pel viaducte? Que en algun lloc del contracte per ser conductor de cotxe d’escombraries es diu que cal garantir que el camió se senti a tot el veïnat? Al dissenyador dels iglús de recipients de vidre, li anava la marxa? No es poden quedar els propietaris d’aires condicionats el soroll de les màquines a dins de casa seva? Cal que a les zones de lleure sigui el soroll o la música sorollosa el signe d’identitat?…\nNi a la Vall de Sant Daniel, en altre temps lloc idíl·lic de silencis llargs i profunds, s’hi pot passejar sense que un cotxe, una moto o els crits d’un grup d’excursionistes en trànsit posin en alerta oïdes sensibles i nervis delicats. La Devesa fou, en altre temps reculat, un paradís tardoral; ofegada avui per perímetres de remor i brogit, és a penes un jardí. Les Hortes mantenen atàvics silencis, sons agradables de la pràctica agrària, i es mantenen com són per coratge veïnal.\nSense silenci, no hi ha salut, ni qualitat de vida. Qui es preocupa de la salut dels gironins i gironines que viuen enmig del soroll moltes hores del dia? Qui s’ocupa de la salut dels joves que duen els auriculars encastats a l’orella amb música a tot drap? Qui s’ocupa dels mestres i els alumnes que suporten cada dia dotzenes de decibels irracionals? Estem malalts de soroll i de neguit. [El nas de la bruixa · Diari de Girona]


la Menorca britànica amb nens – MenorcaenFamilia\nL’illa va estar en mans de la corona anglesa durant gairebé tot el segle XVIII, la qual cosa va deixar una empremta que encara avui està present. Voleu conèixer els vestigis d’aquella època?\nPodeu començar visitant el Fort Marlborough, situat a la Cala Sant Esteve d’Es Castell. Es tracta d’una increïble fortificació excavada a la roca, on els nens s’ho passaran genial recorrent els passatges subterranis, les recreacions històriques de la vida quotidiana dels soldats i els canons que es troben a la part més alta de la fortalesa, des d’on a més, hi ha una vista espectacular.\nEl Fort Marlborough va ser construït pels britànics entre 1720 i 1726 i servia per a protegir l’entrada del port de Maó. L’any 1782 va ser parcialment destruït pels espanyols i va haver de ser reconstruït, amb algunes modificacions, durant l’últim període britànic (1798-1802).\nHorari de visita: De dilluns a diumenge de 9.30 a 14.45 hores\nGeneral: 3 euros (6 euros amb audioguia)\nJoves d’entre 8 i 15 anys: 1,80 euros (3,60 euros amb audioguia)\nL’origen de la localitat d’Es Castell està directament relacionat amb el Castell de Sant Felip, una fortificació situada a l’entrada del port que es va aixecar al segle XVI i que compta amb un impressionant laberint de galeries subterrànies. La fortalesa només es pot visitar durant els mesos de temporada.\nHoraris (Cal reservar a info@consorciomilitarmenorca.com):\nMaig: Dilluns, dijous i diumenge a les 10.30 hores\nDimecres, divendres i diumenges a les 10.30 hores.\nDimarts i dissabtes a les 18.45 hores.\nDimarts, dijous i dissabtes a les 19 hores\nDimecres, divendres i diumenges a les 10.30 hores\nDimarts i dissabtes a les 18.45 hores\nNens de 6 a 11 anys: 2 euros\nJubilats o majors de 65 anys: 5 euros\nUn altre dels monuments més destacats de la Menorca britànica és l’Illa del Rei, que els anglesos anomenaven ‘Bloddy Island’. És un petit illot on hi havia un hospital en el qual els anglesos tenien cura dels ferits. L’edifici està restaurat i es pot visitar.\nAmb el vaixell Yellow Catamaran entre l’1 de maig i el 31 d’octubre\nHorari: Diumenges a les 9 hores (tornada a les 11.20 hores)\nPreu: 10 euros adults/ Gratuït pels menors de 12 anys\nSi voleu continuar coneixent monuments que conserven l’estil britànic, podeu visitar també la Torre de Fornells, que es va restaurar i es va obrir al públic l’any 2000.\nHorari de visita: Cada dia de 10 a 16 hores\nJoves d’entre 8 i 15 anys: 1,45 euros


Barcelona - Sant Martí. Biblioteca Xavier Benguerel - Biblioteca Virtual\nBarcelona - Sant Martí. Biblioteca Xavier Benguerel/\nFes-te fan nostre al Facebook\nMetro: Bogatell i Ciutadella (L4) i Marina (L1)\nBus: 36, 59, 92 , H16 i V27\nLunes Tancat temporalment Tancat temporalment\nMartes Tancat temporalment Tancat temporalment\nMiércoles Tancat temporalment Tancat temporalment\nJueves Tancat temporalment Tancat temporalment\nViernes Tancat temporalment Tancat temporalment\nSábado Tancat temporalment Tancat temporalment\nEl horario de verano empieza el día: 24 de junio\nHorari d'estiu del 24 de juny al 24 de setembre.\nLa biblioteca romandrà tancada els dies 24 de juny, 11 i 24 de setembre i durant el mes d'agost. Durant aquests dies, la bústia de retorn restarà tancada.\nEl horario de invierno empieza el día: 25 de septiembre\nLa biblioteca romandrà tancada els dies 10 i 13 d'abril, 1 de maig, 12 d'octubre i 8 de desembre. Durant aquests dies, la bústia de retorn restarà tancada.\nA partir de divendres 13 de març i fins a nou avís la biblioteca romandrà tancada: aquesta actuació forma part de les mesures adoptades per l'Ajuntament de Barcelona davant la #Covid19 orientades a contenir l'expansió del coronavirus i protegir els col·lectius vulnerables\nServicios en prisiones\n"Cinema" a la Xavier Benguerel\nL'any 1995 —centenari de la invenció del cinema— la Biblioteca Xavier Benguerel de Barcelona obria les seves portes...\nVeure pel·lícules en família és molt enriquidor. L'inconvenient, però, és posar-s'hi d'acord a l'hora de...\nCinema per a infants entre 11 i 13 anys\nL'etapa dels 11 als 13 anys es pot considerar l'entrada a l'adolescència. Es caracteritza per ser una...\nL'experiència, l'autoconeixement, els sentiments, el descobriment del món adult... Són una part dels...\n75è aniversari de l'estrena de la pel·lícula animada realitzada per The Walt Disney Company. Les avantures de...\nSelecció bibliogràfica de l'obra de Carlo Collodi, en Les aventures de Pinocho, del Fons Històric del Servei de...\nClub adreçat a persones que els agrada el cinema i que volen practicar l’anglès. Es veuran pel·lícules, de diversos...\nAquest club proposa acostar els més joves a la lectura mitjançant una tria de títols adient i una dinamització molt...\nClub de lectura de cinema\nEl club de lectura de cinema de la Biblioteca Xavier Benguerel consisteix en la lectura conjunta d'una obra de ficció...\nClub de lectura dirigit a persones interessades en la literatura en tota la seva pluralitat de manifestacions i amb ganes...\nDel 16 al 25 de maig de 2019 Tarifa reduïda.\nT'ofereix tarifa reduïda.\nT'ofereix un 15% de descompte en el preu de l'entrada, excepte l'1 de maig i el 12 d'octubre de 2019. No acumulable a...\nT'ofereix l'entrada amb tarifa reduïda en totes les exposicions permanents i un 30% de descompte en les exposicions...\nT'ofereix un 20% de descompte en les visites guiades als Castells de Lleida . No acumulable a altres ofertes. ...\nWeb de la biblioteca del Poblenou\nLa biblioteca de Poblenou no tancarà aquest mes d'Agost, consulteu els horaris.


El PP assegura que la implantació del TIL serà progressiva\nHan presentat tres proposicions no de llei per "reforçar l'aposta del Govern amb la formació de qualitat i plurilingüe"\nefe Palma 08/08/2013 14:39\nLa diputada autonòmica del PP Aina Aguiló ha assegurat avui que el decret del Tractament Integrat de Llengües (TIL) s'implantarà de manera "progressiva, estudiada i amb una estreta relació amb els directors dels centres educatius".\nAguiló ha explicat en roda de premsa que el TIL només s'implantarà en quatre cursos, primer, tercer i cinquè de Primària i primer de l'ESO. "Volem la implantació progressiva del TIL; de fet, el que es demana és un impuls més gran, perquè els programes ja s'estaven realitzant en major o menor mesura".\nEn aquest sentit, ha manifestat que "li crida l'atenció que hi hagi grups parlamentaris o partits que diguin que no es fa de manera progressiva", ja que "aquest model lingüístic s'està preparant des de fa molt de temps".\nLa popular ha recordat que en l'última legislatura del PP es va iniciar un pla pilot a 30 centres educatius que "es va veure truncat" pel decret del Pacte de Progrés que va apostar per la immersió lingüística i el "monolingüisme".\nA més, ha afegit que si no hagués existit la "frenada" de l'època del Pacte, ara hi hauria un model plurilingüe en totes les etapes educatives i potser "hauríem afrontat millor la crisi econòmica".\nLa diputada popular ha destacat "l'esforç" de la Conselleria d'Educació en diferents aspectes, com l'acreditació dels docents en el nivell B2 d'anglès i l'acceptació de tots els alumnes a l'Escola Oficial d'Idiomes, on s'han prioritzat les necessitats formatives dels professors.\nTambé ha assenyalat que els nous docents ja estan acreditats en el nivell B2.\nEl grup parlamentari del PP ha presentat a la roda de premsa tres proposicions no de llei per "reforçar l'aposta del Govern amb la formació de qualitat i plurilingüe".\nLa primera és una ampliació del programa auxiliar de conversa en llengua estrangera; la segona, una ampliació de l'oferta "online" de formació d'anglès, i la tercera, un impuls formatiu del professorat en matèria de llengües estrangeres.\nTotes tenen l'objectiu de "col·laborar en el bon funcionament i en la implantació progressiva del TIL", ha declarat Aguiló.\nTambé ha remarcat que el grup parlamentari popular "aposta per una formació de qualitat i plurilingüe des del minut zero de l'inici de la legislatura".\nSegons la diputada popular, la consellera d'Educació ha garantit que "tots els professors estaran preparats per fer classes en anglès" al setembre.\nEn relació al fet que alguns ajuntaments del PP s'hagin posicionat en contra del TIL, Aguiló ha afirmat que "tot model educatiu nou implica un canvi, i tot canvi en política s'agafa amb cert temor, sobretot en Educació".\n"Molta gent que no coneix bé el decret o el món educatiu pot tenir certs temors o reticències, però jo no crec que hi estigui en contra", ha manifestat.\nAixí mateix, quant a la possible vaga indefinida per principi de curs, la diputada del PP ha considerat que "tothom té dret a fer vaga", però que caldrà veure "quants professors" la segueixen.


El Congrés dels Diputats aprova amb àmplia majoria la nova llei a excepció de PP, Vox, UPN i Forum Asturias\nEl Ple del Congrés ha aprovat avui la Proposició de Llei orgànica de regulació de l’eutanàsia. Aquesta ha tirat avant amb 198 vots per part de tota l’esquerra, Ciutadans i PNV.\nTant el Partit Popular, Vox, UPN i Forum Asturias han votat en contra amb 138 vots. A més, han hagut dues abstencions per part del diputat Tomás Guitarte (Terol Existeix) i Joan Capdevila (ERC). No obstant això, encara caldrà esperar perquè l’eutanàsia siga 100% legal perquè ha de continuar la seua tramitació al Senat.\nAixí, la Proposició de Llei orgànica, impulsada pel Grup Parlamentari Socialista, introdueix en l’ordenament jurídic l’eutanàsia com un nou dret individual.\nAquesta s’entén com “l’actuació que produeix la mort d’una persona de forma directa i intencionada mitjançant una relació causa-efecte única i immediata, a petició informada, expressa i reiterada en el temps per aquesta persona, i que es duu a terme en un context de sofriment degut a una malaltia o patiment incurable que la persona experimenta com a inacceptable i que no ha pogut ser mitigat per altres mitjans”.\nQui podrà sol·licitar l’eutanàsia?\nEl primer cas és patir una malaltia incurable que resulte “insuportable per a la condició humana”. La proposició de llei estableix que podran recórrer a l’eutanàsia els majors d’edat que siguen conscients de la seua sol·licitud. Aquests hauran de patir o patir una malaltia greu, incurable, crònica i invalidant. A més, amb sofriment físic o psíquic constant. Tot això sempre “amb certificat clínic”, segons marca el document, i amb “un pronòstic de vida limitat sense possibilitat de curació o millora apreciable“.\nEs pot deixar per escrit el dret a morir?\nSí. Els pacients que no puguen prendre la decisió de forma autònoma i estiguen en situació d’incapacitat permanent podran rebre l’eutanàsia. S’administrarà en el cas d’aquells que l’hagen indicat anteriorment en el “testament vital”.\nCom iniciar el tràmit de sol·licitud?\nEl primer pas serà la signatura d’un document de sol·licitud per part del pacient. En cas d’estar impedit podrà fer-ho una altra persona major d’edat. Per a això indicarà les raons per les quals no signa el sol·licitant.\nAquest document se signarà en presència d’un professional sanitari que el rubricarà. El sol·licitant podrà revocar la seua sol·licitud en qualsevol moment, incorporant-se la seua decisió en la seua història clínica. Així mateix, podrà demanar l’ajornament de l’administració de l’ajuda per a morir.\nQuins passos es donaran una vegada sol·licitat?\nUna vegada rebuda la sol·licitud, el metge realitzarà amb el pacient un procés deliberatiu sobre el seu diagnòstic, possibilitats terapèutiques i possibles cures pal·liatives. Això es farà en un termini màxim de dos dies.\nTranscorregudes 24 hores, el pacient haurà de decidir si continuar no amb la sol·licitud. En el cas de seguir avant, el metge el comunicarà a l’equip assistencial i als familiars o amics. A més, haurà de consultar amb un segon metge per a corroborar el compliment de les condicions.\nEn el termini màxim de deu dies naturals, es redactarà un informe i es passarà a la Comissió d’Avaluació i Control competent. Aquests elaboraran un nou informe en el qual es diga si finalment el sol·licitant s’ajusta a les condicions marcades per a demanar l’eutanàsia.\nCom serà la mort?\nQuan estiga tot en regla i aprovat per part de la Comissió, serà el pacient qui decidisca com morir en cas d’estar conscient. Existiran dues opcions: l’administració d’una substància per part del professional sanitari o la prescripció d’una substància que li la podrà subministrar el mateix pacient en un hospital o en el seu domicili.\nDesprés de la defunció, el registre indicarà la causa de defunció com una defunció natural.\nUn metge podrà negar-se a donar l’eutanàsia?\nSí. La negativa a realitzar la citada prestació per raons de consciència és una decisió individual del professional sanitari directament implicat en la seua realització, la qual haurà de manifestar-se anticipadament i per escrit.\nLes administracions sanitàries crearan un registre de professionals sanitaris objectors de consciència a realitzar l’ajuda per a morir. En ell s’inscriuran les declaracions d’objecció de consciència per a la realització d’aquesta.


El procés d'escolarització a Riba-roja de Túria per al curs 2020-2021 es realitzarà de manera electrònica - Noticias CAMP DE TURIA\nL’Ajuntament de Riba-roja de Túria informarà del procés d’escolarització per a tots els alumnes i alumnes nascuts en 2017, segons el Decret llei 2/2020 de 3 d’abril.\nEl tràmit es realitzarà aquest any de manera telemàtica, a fi de complir amb les mesures de confinament adoptades pel govern i evitar l’assistència presencial en les dependències municipals.\nPer això, la Generalitat Valenciana ha establit una sèrie de mesures extraordinàries i específiques del procediment d’admissió d’alumnat i inici del curs 2020-2021, a fi de facilitar els tràmits a les famílies.\nEn aquesta línia, l’administració educativa habilitarà punts d’atenció a l’usuari per a aquelles persones que no disposen de mitjans electrònics i en el moment de formular la sol·licitud no es requerirà l’aportació de la documentació acreditativa de les circumstàncies declarades. Cada persona sol·licitant presentarà una única sol·licitud que contindrà una declaració responsable de cadascuna de les circumstàncies requerides per a l’admissió.\nPer a realitzar aquest tràmit serà imprescindible utilitzar un sistema de verificació de la identitat com a Certificat, PIN Clau, DNI+IDESP o NIE IXESP. No obstant això, el consistori recomana a les famílies afectades l’ús del DNI +IDESP, per a qui no dispose de Cl@ve o Certificat. En el document adjunt es troba l’explicació de en que consistix este sistema d’identificació.\nL’Ajuntament publicarà el calendari d’actuacions de la Generalitat Valenciana per a la campanya d’enguany i informarà puntualment els centres educatius de la tramitació.\nAixí mateix posarà a la disposició de les famílies el correu electrònic educacio@ribarroja.es i el telèfon d’atenció telefònica 96 277 00 62.


Estàs aquí:Inici Auriga Els Premis Auriga guardonen Tarragona, Girona, Ullastret, Ripoll, Badalona, Barcelona i Blanes\nAquest dimecres, dia 24 de febrer, s’ha celebrat a l’Aula Magna de la Universitat de Barcelona l’acte de lliurament dels Premis Auriga corresponents als anys 2014 i 2015, que atorga la revista Auriga, l’única publicació en català especialitzada en la divulgació del món antic.\nPremi Núria Tudela i Penya, adreçat a estudiants, al qual poden optar treballs d’ensenyament secundari i universitari relacionats amb qualsevol aspecte del món clàssic ha guardonat “La batalla de Lleida”, realitzat per Martí Esquirol Domènec, alumne de Institut Serrallarga, de Blanes, i tutoritzat per Montserrat Nogueras.\nPremi Musa, d’exposicions sobre el món antic, ha estat concedit en aquesta edició ex aequo a l’exposició “Sexe en època romana” produïda per Arqueoarxa, la Xarxa de Museus i Jaciments Arqueològics de Catalunya, i liderada pel Museu de Badalona on es va inaugurar l’abril de 2013. I l’exposició “Déus i mites de l’antiguitat. L’evidencia de la moneda d’Hispània” produïda pel Museu Nacional d’Art de Catalunya.\nPremi Didascàlia, treballs a iniciatives didàctiques ha estat atorgat també ex aequo a “Centcelles, el nostre objectiu”, activitat docent impulsada pel Museu Nacional Arqueològic de Tarragona i l’Ajuntament de Constantí i la participació de tots els centres educatius d’aquesta població. I a “Viquiclàssics”, una col·laboració entre el Grau d’Estudis Clàssics de la Universitat Autònoma de Barcelona i l’Amical Wikimedia.\nJordi Bossoms Costa, estudiant de l’Institut Abat Oliba de Ripoll, “Representació de l’Odissea en les arts plàstiques i literàries”, i tutoritzat per la professora Rosa M. Tolós.\nExposició “Els caps tallats d’Ullastret. Violència i ritual al món iber”, produïda pel Museu d’Arqueologia de Catalunya.\nPremi Carles Miralles i Solà, és l’antic premi Didascàlia que duu a partir d’ara el nom de l'hel·lenista, poeta i crític literari traspassat l'any passat i que era membre del consell assessor d’Auriga, fou concedit ex aequo a les “Trobades d’alumnes de llatí d’ESO” que realitza l’equip de Cultura Clàssica de l’ICE de la Universitat de Girona, coordinat per Lina Vilamitjana i al “Projecte wikiArs a Tarragona: posar el coneixement a l'abast de tothom” que han dut a terme l’Escola d’Art i Disseny de la Diputació a Tarragona (EADT), l’Associació Amical Wikimedia i el Museu Nacional Arqueològic de Tarragona (MNAT).\nEn el decurs de l’acte, la Dra. Eulàlia Miralles, professora de la Universitat de València, va impartir la conferència Llengua pròpia i alteritat a la Catalunya dels segles XVI-XVI.\nMontserrat Tudela directora de la revista Auriga va declarar que “aquests premis són una mostra de la vitalitat de la nostra identitat clàssica als territoris de llengua Catalana. Avui hem guardonat persones i institucions de Tarragona, Girona, Ullastret, Ripoll, Badalona, Barcelona i Blanes, i la conferència ve de València. Ara i aquí per més que volguéssim no podríem renunciar al nostre classicisme. Aniria bé que en aquest moment nacionalment tan creatiu aprofundíssim en el coneixement de la cultura clàssica, com ja s’ha fet al llarg de la història en altres moments fundacionals, per exemple al segle XVIII als EUA o al Noucentisme. Si volem construir el futur hem de consolidar els nostres fonaments des de la reflexió humanística en el sentit més ampli i evidentment aquests premis són una mostra que des del territori hi ha aquesta ferma voluntat”.


Inici Conservació i Restauració en Arqueologia Serveis\nL’any 2000 endegàrem una línia de recerca específica en relació a els tècniques de restauració aplicades en arqueologia. Els jaciments en què treballem tenen un enorme potencial d’explotació a tots els nivells; també pel que fa a l’àmbit de la Conservació-Restauració.\nEn aquest camp tots els fronts resten oberts, ja que són múltiples tant les actuacions que cal implementar per tal de preservar les restes com les possibilitats d’experimentar i fer recerca que una realitat tan complexa fa possible. Això és el que implica desenterrar murs de 2,5 metres d’alçada que en certes zones conserven revestiments d’argila, així com grans quantitats de ceràmica a mà, ceràmica a torn policromada, peces elaborades amb argila crua… entre molts altres materials.\nAfrontem el repte de mantenir i conservar les estructures a l’exterior, amb tots els perills que això comporta, com ara els factors de degradació climàtics i antròpics o la degradació provocada per la flora ruderal i la fauna.\nCampanya rere campanya estudiem com evoluciona la conservació de les estructures i com les mesures que anem prenent són més o menys eficaces. Això ens obliga a estar al dia de la bibliografia especialitzada, i a cercar contínuament noves solucions al seguit de problemes que se’ns planteja.\nSense oblidar la tasca de conservació que desenvolupem als laboratoris, àmbit en què volem destacar molt especialment els treballs realitzats amb algunes peces en concret que ara fa 2600 anys van ser fabricades emprant argila, palla i aigua, i que per endurir-les hom només va utilitzar la calor del Sol. Sortosament per a nosaltres (tot i que no tant per als seus habitants…), l’assentament va ser destruït per un incendi, i la seva escalfor va coure parcialment aquests objectes i els va donar un certa consistència. És així com una part d’ells s’han preservat, i de forma gairebé miraculosa han arribat reconeixibles fins avui en dia. En el millor dels casos, un ínfim percentatge d’aquesta mena d’objectes han arribat fins i tot sencers. Però en realitat, la majoria suposen un enorme repte per a la Conservació, començant des del moment mateix de la seva extracció: si aquesta no es fa de forma adequada, de la peça original tan sols arribaria pols al laboratori. El procés de cerca de les solucions tècniques que permetin proporcionar més consistència a aquestes rares peces, per tal que puguin ser posteriorment manipulades, estudiades, emmagatzemades o exposades, representa un estímul continuat.


Nexe Fundació organitza el I Torneig de pàdel benèfic “Mou-te pels Quiets” - Di@ri de la Discapacitat\nCartell torneig pàdel // Foto: Imatge cedida per Nexe Fundació\nEl proper 19 de juny l’empresa Ocipadel i Nexe Fundació, han organitzat el I Torneig de Pàdel Benèfic per a la infància amb pluridiscapacitat i les seves famílies que tindrà lloc al Poliesportiu Municipal de Bellvitge- Sergio Manzano (Avda. Mare de Déu de Bellvitge s/n).\nEl missatge que volen transmetre ambdues entitats amb aquesta iniciativa és que els infants amb pluridiscapacitat són petits grans herois que dia rere dia superen amb valentia i perseverança els reptes que la vida els ha posat per davant.\nPer això sota el lema ‘Mou-te pels Quiets’ ara toca ‘Moure’ns per ells i amb ells’ a través d’aquest Torneig benèfic, per poder-los facilitar més oportunitats a través dels projectes que es porten a terme des de Nexe Fundació.\nEls objectius d’aquesta iniciativa són: Sensibilitzar a la societat per respectar que cada persona neix amb capacitats diferents per créixer i desenvolupar- se com a persona; aconseguir una major visibilitat del projecte Nexe Fundació per obtenir més recolzament, tant econòmic com social; i difondre els valors, la sensibilitat i la importància de fer arribar a tots els projectes, tasques i la informació sobre les necessitats que manquen.\nArticle anteriorONCE Catalunya lliura els premis de Barcelona i Catalunya del Concurs Escolar\nArticle següentEl COCARMI fa una crida per seguir utilitzant el concepte ‘persones amb discapacitat’\nmariusserra 19 de maig de 2016 At 13:20\nRT @DiaridelaDiscap: .@nexefundacio organitza el I Torneig de #pàdel benèfic @MoutepelsQuiets https://t.co/lpM3BgGNLM @mariusserra @albertl…\nesther_sabadell 19 de maig de 2016 At 13:22\nnexefundacio 19 de maig de 2016 At 14:43\njjgc69 19 de maig de 2016 At 15:11\nIGuttmann 19 de maig de 2016 At 16:05\n“Nexe Fundació organitza el I Torneig de pàdel “Mou-te pels Quiets”” https://t.co/F9cfzLlnp9 Vía @DiaridelaDiscap https://t.co/PsrO7hahY4\ndoress2001 19 de maig de 2016 At 17:42\nRT @IGuttmann: “Nexe Fundació organitza el I Torneig de pàdel “Mou-te pels Quiets”” https://t.co/F9cfzLlnp9 Vía @DiaridelaDiscap https://t.…\nOCIPADEL 23 de maig de 2016 At 14:04


Esperem un germanet!\nEl segon embaràs és un moment important per al nostre primer fill i se’ns poden plantejar una sèrie de dubtes que amb aquestes ratlles intentarem ajudar a resoldre.\nEn el context de l’embaràs es freqüent que ens preguntin “Com es fan els nens?”. Fins als 8 anys no busquen cap resposta tècnica sobre la sexualitat.\nUna bona resposta seria “Mentre el pare acaricia a la mare, la llavor del pare troba l’òvul que és un ou molt petit que té la mare dins de la panxa. Es forma un bebè minúscul que creix durant 9 mesos en una bossa plena d’aigua”.\nNo cal avançar-se a les preguntes dels fills, cal respondre-les quan vagin sorgint.\nQuan el nen és petit 9 mesos és molt temps per a ells, millor explicar-li que la mare te un bebè a la panxa quan l’embaràs sigui molt evident.\nPot venir a l’ecografia? Es important no involucrar-lo massa, fins als 6 anys tampoc podran imaginar gaire cosa amb les imatges de l’ecògraf. La part mèdica de l’embaràs millor que sigui portada pels adults. Si hi ha alguna anomalia és important explicar-ho al nivell de cada nen, ja que ells veuen que alguna cosa no va bé i ho poden fer més gros del compte.\nPreguntar si vol nen o nena. Cal explicar que no es pot triar, ja que si no els posem en una falsa situació de poder sense que ells puguin decidir res.\nSi té una clara preferència cal explicar que és la naturalesa que decideix i que quan ell va néixer també teniu les vostres preferències. L’ important és la persona no el seu sexe.\nCom ajudar a compartir els pares. Cada fill és únic per als pares i és una nova etapa per la família. No es tracta de dividir res, si n’esteu convençuts així ho percebrà el vostre fill. No cal parlar de compartir habitació ni joguines ja que això serà cap als 6 mesos i 1 any respectivament.\nExplicar que quan neixi no podrà ni jugar ni parlar ni caminar, ni menjar sol, és un ésser dèbil. Això fa que ells se sentin protectors. Cal repetir que esteu molt orgullosos del que ells els germans grans han après a fer tots sols, com per exemple menjar sols. Així evitarem la regressió que pot aparèixer al tenir un germà “menjava sol i ara vol que li doni”. El que volem és que el bebè aprengui tot el que ell fa ja tant bé.\nEs sentirà gelós automàticament? La gelosia és un sentiment natural. Quan s’experimenta a la infantesa s’aprèn tolerar-ho al llarg de la vida. El control de la gelosia l’ajudarà a la relació posterior amb els companys.\nDurant l’embaràs cal trobar activitats que no cansin a la mare com pintar, fer encaixos, explicar histories.\nNo digueu mai “ Pobret estem esperant un germanet”.\nEstigueu convençuts de l’ampliació de la família com a decisió dels pares, no li passeu la responsabilitat a ell.\nMou-te per estar més sa!!!\nAlteracions del creixement\nAlteracions de la pubertat


Notícies | Ampa Escola L'Avet\nAuxiliar de conversa de llengua anglesa\nDe cara al curs vinent l’escola ha decidit iniciar un PROJECTE D’ACOLLIDA D’UN/A AUXILIAR DE CONVERSA DE LLENGUA ANGLESA. Les persones auxiliars són joves que han acabat els estudis de batxillerat i volen passar un any a l’estranger per ajudar l’alumnat en el seu procés d’aprenentatge de la llengua anglesa, a la vegada que coneixen una cultura diferent i n’aprenen l’idioma.\nLa seva funció a l’escola és la següent:\nPracticar la conversa en anglès amb alumnat i professorat.\nEstimular les habilitats lingüístiques d’alumnes a través de jocs en anglès, lectures, cançons…\nAjudar en altres àmbits, a banda de la classe d’anglès, com ara les sortides i excursions.\nPreparar exposicions, material complementari i activitats de conversa amb l’objectiu de millorar l’habilitat de la parla anglesa en l’alumnat.\nL’escola facilita les famílies d’acollida, el dinar diari, el transport i designa un tutor/a que ajudi l’auxiliar i coordini la seva tasca. L’escola és la que gestiona les famílies acollidores, una per trimestre.\nLlegiu els Consells per les families per a més informació.


El regidor de festes fa un balanç "agredolç" d'esta Magdalena\nEl regidor de festes fa un balanç “agredolç” de la Magdalena pels incidents ocorreguts\nOmar Braina condemna i destaca el que han suposat les agressions sexuals registrades durant una setmana amb "participació massiva"\nEl regidor de festes de l’ajuntament de Castelló Omar Braina es mostra satisfet “del que ha sigut l’organització de les festes, que s’han desenvolupat conformement a el que es preveu”. Destaca la massiva participació que ha permés que les festes “es visqueren al carrer com mai. Gràcies en part a les bones condicions meteorològiques, que van respectar les festes, a excepció del diumenge”.\nPerò en la part negativa senyala “l’incident de la mascletà del dissabte. Encara que cal posar de manifest que el Pla Territorial Municipal enfront d’Emergències va funcionar i va poder evitar més conseqüències”. afegix.\nA més, Braina posa especial ènfasi, en “les agressions sexuals”, condemnant de nou el que suposen: “No caben aquest tipus d’agressions. Volem un Castelló lliure d’agressions sexuals. En festes i fora de festes”.\n“Va ser un moment desagradable per a totes i tots que ens ha d’enfortir en la lluita contra la violència masclista”, conclou


El SEM enviarà la informació del pacient a l'hospital abans que hi arribi l'ambulància\nActualitzada 15/11/2018 a les 19:07\nEn casos d'ictus, els tècnics d'emergències podran comunicar-se mitjançant videoconferència amb el neuròleg de guàrdia\nEl Sistema d’Emergències Mèdiques (SEM) ha posat en marxa una nova eina tecnològica a les seves ambulàncies. Es tracta de l’Estació Clínica d’Emergències (ECE), un programari incorporat en tauletes tàctils amb les quals s’omple el full assistencial en format electrònic, especificant què li passa al pacient, quines són les seves constants vitals, quines lesions ha sofert o quina medicació se li ha administrat, entre d'altres dades.\nEn els casos de pacients crítics o de codis d’emergència (ictus o infart), els professionals del SEM poden enviar l’informe telemàticament a l’hospital de destí abans que hi arribi l’ambulància. Aquest fet permet que els metges i infermers del centre hospitalari tinguin coneixement de les condicions en què es troba el pacient que és a punt d’arribar, puguin accedir a la seva història clínica i comencin a treballar el cas.\nA més, en els propers mesos, en els casos d’ictus, des de l’ECE es podrà fer una videoconferència a tres bandes, connectant els tècnics en emergències sanitàries (TES) del SEM que atenen el pacient amb el neuròleg de guàrdia de l’ictus i el 061 CatSalut Respon, que coordina i activa el codi ICTUS.\nAmb aquest nou programa, la informació elaborada pel SEM podrà ser consultada en tot moment tant pels professionals del sistema sanitari públic com pels pacients, a través de l’espai digital de consulta La Meva Salut.\nEl CatSalut nomena el metge de Lleida Antoni Encinas nou gerent del SEM


Dimecres 28 de maig va tenir lloc la darrera de les cinc conferències que l'Institut Francès de Barcelona ha organitzat al voltant de l'exposició L’ALBUM EN REBONDS. Les 1001 cares de l’àlbum il·lustrat.\nUna exposició que es pot visitar fins al 7 de juny.\nTot i l'interès i la qualitat de les anteriors, la darrera conferència va aplegar un gran nombre de professionals del llibre --editors, llibreters, autors, il·lustradors, bibliotecaris, veïns del replà...-- que volien escoltar en directa a Sophie Van der Linden, especialista del llibre il·lustrat, autora de l’exposició i cap de la redacció de la revista Hors cadre[s] (traduïda en castellà per Pantalia: Fuera de margen).\nAbans de sentir l'especialista de l'àlbum, vam poder escoltar a Marie-France Lecuir, directora de l’associació Lire et faire lire (Toulouse), una associació, fundada l’any 1999, que promociona la lectura a partir d'adults voluntaris jubilats que llegeixen a petits grups d'infants. Escoltant les paraules de Lecuir, crec que molts dels presents vam pensar en el programa Lexcit que es porta a casa nostra, que s'articula també al voltant de la formació d'una mena de "padrins de lectura" voluntaris. La principal diferència amb Toulouse és que allà es busca expressament el valor intergeneracional, de manera que només es dóna entrada a voluntaris més grans de cinquanta anys.\nVa ser precisament aquesta associació de Toulose qui va encarregar a Sophie Van der Linden i a l'Atelier des\narpètes la creació, l'any 2013, de l’exposició l'Album en rebonds. Amb el títol L'àlbum il·lustrat, una mirada sobre 30 anys de mutacions, Sophie Van der Linden va fer un repàs de l'evolució de l'àlbum il·lustrat a partir d'una trentena d'autors i llibres que d'alguna manera havien obert noves vies amb el seu treball. De fet, la seva conferència es basava en el treball que recull el capítol "Évolutions" del seu darrer llibre publicat: Sophie Van der Linden, Album[s]. Éditions De Facto - Actes Sud "Encore une fois", 2013.\nI que per alegria de tots, sembla que s'editarà a casa nostra amb traducció de Teresa Duran.\nVan der Linden va situar la naixença de l'àlbum modern al Londres de finals del XIX, al voltant de tres noms: Randolph Caldecott, Walter Crane i Kate Greenaway.\nI des d'aquest punt, va enfilar cap al París de 1931, on l'obra de Babar va introduir el concepte de la doble pàgina, convertint l'àlbum en un objecte que articulava text, imatge i suport.\nI d'aquí vam passar als autors americans com Maurice Sendak que als anys 60 van revolucionar el món de l'àlbum; Bruno Munari i els autors que van experimentar innovacions lúdiques i poètiques, però també i sobretot formals; Autors com Quentin Blake que van marcar els anys vuitanta amb àlbums amb alt poder narratiu (un concepte que, comentava Van der Linden, en els darrers anys potser havia perdut valor i ara es torna a reivindicar...); El joc i ús de vinyetes d'autors com Anthony Brown, David Wiesner o Claude Ponti; L'obertura gràfica que als anys 90 va representar l'obra, com a autor i editor, d'Olivier Douzou. I altres autors que van seguir aquesta via com Wolf Erlbruch i Paul Cox. Sense oblidar que als anys 90 Grégoire Solotareff va obrir una moda de colors plans, vius amb l'àlbum Loulou, que durant molt temps ha estat referència per a la franja de la petita infància. Nadja com a artista més pictòrica, Tana Hoban per a la fotografia artística, Benoît Jacques i l'autoedició...I fins avui, amb autors com Hervé Tullet o Emily Gravett, artistes de l'il·lusionisme.\nA continaució de la conferència hi havia prevista una taula rodona amb Anna Castagnoli, il·lustradora, bloguera, Cristina Correro, universitària (UAB) membre del grup de recerca Gretel, i Teresa Duran, universitària (UB), autora i traductora. Una taula moderada per Isabelle Torrubia i Pascal Humbert. Es van apuntar temes molt interessants, tot i que malauradament es feia tard i potser hi havia massa gent interessant a la taula com perquè pogués parlar tothom extensament.\nLa mirada dels diferents països d'Europa i la difícil entrada d'il·lustradors francesos al mercat anglès; el paper de l'escola francesa d'il·lustració sobre els creadors de casa nostra i els italians. Les influències, la pèrdua d'identitat dels autors, l'autoedició, les petites editorials...\nTemes que es van tractar de puntetes i que en qualsevol moment podem tornar a posar sobre la taula.\nGràcies doncs a l'Institut Francès i endavant amb aquestes iniciatives que posen l'àlbum il·lustrat en el centre del nostre camp d'estudi. Ah! i gràcies un cop més a la Teresa Duran que ens aproparà, esperem que ben aviat, l'obra de Sophie Van der Linden.\nPosted in: Àlbum il·lustrat\nGràcies veïns del replà. Certament va mancar temps per parlar de tot el que s'hagués pogut parlar.Cristina Correro


Agents de la Guàrdia Urbana participen en la detenció de dos delinqüents\nLa detenció es va produir al Prat però havia començat a L'H\nAgents de la Guàrdia Urbana de L’Hospitalet i del Prat de Llobregat i dels Mossos d’Esquadra han participat aquest cap de setmana en la detenció de dos delinqüents que presumptament havien comès diversos fets delictius a l’àrea metropolitana de Barcelona.\nEls detinguts havien envestit amb el seu vehicle una patrulla motorista de la Guàrdia Urbana de L’Hospitalet a l’avinguda del Carrilet i, anteriorment, ho havien intentat també amb un vehicle dels Mossos d’Esquadra a la carretera del Mig, quan els agents els havien sol•licitat les identificacions.\nEl vehicle que conduïen els detinguts era robat, duia plaques falses i circulava de forma temerària posant en perill la seguretat de la resta de vehicles.\nLes detencions van tenir lloc el passat dissabte al Prat de Llobregat, després d’una llarga persecució, que s’havia iniciat a L’Hospitalet. Un dels detinguts es troba ferit, mentre que el tercer ocupant del vehicle va aconseguir escapar-se’n.\nEls cossos de la guàrdia urbana de L’Hospitalet i del Prat van treballar de manera coordinada amb els Mossos d’Esquadra.


0-3 UNA ETAPA PEDAGÒGICA I TRANSCENDENTAL PER LA IGUALTAT D’OPORTUNITATS EDUCATIVES » educaccio.cat\n0-3 UNA ETAPA PEDAGÒGICA I TRANSCENDENTAL PER LA IGUALTAT D’OPORTUNITATS EDUCATIVES\nLes professionals exigim unes condicions de treball dignes.\nEl 0-3 neix en el moment en que les dones passen a formar part del món laboral. Aquesta incorporació fa que sorgeixi la necessitat de crear espais on els infants puguin ser atesos amb la finalitat que les seves necessitats bàsiques siguin cobertes; higiene, salut, descans i alimentació entre d’altres.\nPerò de mica en mica aquests espais de cura dels infants esdevenen centres on els nens i nenes poden desenvolupar el seu gran potencial d’aprenentatge i de socialització, i és, gràcies a la inquietud de les professionals que es dediquen, que comença la lluita perquè aquesta etapa sigui reconeguda com a pedagògica i educativa.\nEn el 1990, amb la LOGSE, es va reconèixer la vessant educativa d’aquesta primera etapa atorgant-li una gran importància i això va donar peu a que les famílies reclamessin aquest dret conjuntament amb les professionals de l’etapa educativa. Actualment la LOMLOE reforça aquest caràcter educatiu i li dona el valor de compensador de desigualtats socials.\nÉs cert que durant aquestes dècades s’han aconseguit millores importants, però encara ens trobem amb grans mancances i diferències de condicions de treball entre les professionals del mateix sector en funció de l’administració a la que pertanyem, si són d’àmbit públic, privat o concertat.\nAquest primer trimestre el Govern de la Generalitat ha anunciat la gratuïtat per l’alumnat que cursarà el proper curs el nivell I2 a les Escoles Bressol i Llars d’Infant. Des de la Federació d’Educació de CCOO ens felicitem per aquesta proposta, però volem anar un pas més enllà i demanem la gratuïtat de tota l’etapa del 0-3 per tal de posar en valor la importància d’aquesta franja educativa en el desenvolupament de l’infant i perquè es pugui afavorir l’equitat de totes les famílies i així poder facilitar l’accés a les escoles a tots els infants. Tanmateix li demanem al govern que concreti aquest plantejament pel que fa al seu desplegament en les diferents titularitats.\nAquesta iniciativa, tot i ser molt positiva per a l’alumnat i les seves famílies, no inclou cap referència als recursos que s’haurien d’invertir en la millora de les condicions laborals de les professionals que treballem en aquesta etapa. Cal tenir en compte que les treballadores en molts casos no arriben a cobrar ni el salari mínim, amb unes condicions laborals pèssimes i amb unes ràtios elevadíssimes i amb una càrrega horària inadmissible. Recordem que estem davant d’un sector feminitzat on, com passa la majoria de vegades, els sous més baixos són propis de les feines que realitzem les dones. Amb aquest enfocament es podria donar a entendre que el govern vol posar en valor una etapa educativa i sense tenir en compte a les treballadores que la realitzen. Cal tenir clar que són elles les que tenen cura dels nostres infants i les que alhora viuen en situació de pobresa cobrant moltes d’elles només 900 euros mensuals.\nPer una altra banda, fa anys que des de CCOO demanem l’existència d’un conveni del 0-3 a nivell autonòmic que encara no s’ha aconseguit. Creiem que ara és el moment ! I a més d’aquest conveni que ha de reforçar els drets laborals de les treballadores, volem impulsar la constitució d’una “Taula General del 0-3” per negociar i treballar per un model educatiu de qualitat i d’equitat.\nMentre aquests canvis van arribant continuarem reivindicant una millora en els sous i horaris, conciliació familiar, suports als infants amb necessitats educatives específiques. Malauradament és l’etapa juntament amb els estudis postobligatoris en la que l’alumnat no disposa d’aquests suports educatius amb les greus conseqüències que això comporta pel seu desenvolupament, tot i tenir aprovat des de fa quatre anys el decret 150/2017 de l’atenció educativa a l’alumnat en el marc d’un sistema educatiu inclusiu.\nA més d’aquestes millores també cal reduir les ràtios per possibilitar una qualitat educativa real. Pel primer cicle de l’educació infantil les recomanacions europees són de 6, 9 i 15 per cada nivell educatiu, quan actualment són de 8, 13 i 20 segons el Decret 0-3. Malgrat aquestes recomanacions, els pressupostos del Govern de la Generalitat del 2022 només han previst la reducció de les ràtios pel nivell d’I3, però no han previst res per l’etapa del 0-3 en el seu conjunt. Els informes de la organització independent Education Endowment Foundation (EEF) revelen que cal una reducció significativa de les ràtios perquè hi hagi un impacte en l’aprenentatge de l’alumnat, una reducció marginal no és suficient.\nDes de CCOO treballarem per la unió de tot el col·lectiu, juntament amb les famílies, i així deixar enrere la precarietat d’algunes de les treballadores del 0-3. Lluitarem pel reconeixement de la nostra tasca professional i per la valoració d’aquesta etapa educativa tan transcendental per tots els aprenentatges al llarg de la vida. Lluitem totes juntes !


Intenta no convertir-te en un home d’èxit, sinó intentar convertir-se en un home de valor. - Albert Einstein - Cita Pedia\nIntenta no convertir-te en un home d’èxit, sinó intentar convertir-se en un home de valor. - Albert Einstein\nWe sabeu que l’èxit és molt important. Tots fem un gran esforç per presenciar la cara de l’èxit. Bé, treballem molt per arribar a la destinació del nostre desig. I un cop aconseguim aquest objectiu, ens convertim en feliços i ens considerem que tenim èxit.\nTot i això, l’èxit no és l’únic que heu d’apuntar. Hi ha moltes altres coses per les quals convé optar. L’essencial que has de fer és convertir-te en un home de valor.\nSi no podeu convertir-vos en un home valorat, potser no podreu ser feliços a la vostra vida. A més, l'ajudarà a obtenir respecte per part de molta gent. Per tant, assegureu-vos de donar importància als valors.\nA part d’això, hi ha molts altres avantatges si es pot seguir amb els valors. El primer que us passarà és que obtindreu un propòsit a la vostra vida. I els valors jugaran un paper important en la millora de les vostres habilitats de presa de decisions.\nPodeu veure que us ajudarà a reaccionar precisament en moments de situacions difícils. A més, és imprescindible si voleu esborrar el desordre. Reconèixer els valors us ajudarà a llençar totes les coses innecessàries de la vostra vida.\nA més, quan es tracta de carrera professional, els valors us ajudaran a triar la carrera adequada. I, una de les millors coses que us passarà és que augmentarà la vostra confiança. És una de les coses més importants si voleu arribar fins al nivell desitjat d'èxit de la vostra vida.\nPer tant, podeu veure que és bo convertir-se en un home de valor a la vidai és la cosa més important.\nÉsser un home cita\nPenso 99 vegades i no trobo res. Deixo de pensar, nedo en silenci i la veritat arriba a mi. - Albert Einstein\nHi ha vegades que seguim pensant en alguna cosa en concret, però no aconseguim trobar cap particular ...\nLa debilitat de l’actitud esdevé debilitat del caràcter. - Albert Einstein\nL’actitud és la forma en què penses sobre una situació determinada i, en el camí, s’hi apropa i…\nLa creativitat és divertir-se en intel·ligència. - Albert Einstein\nHi ha estudis que demostren que fas un rendiment creatiu i eficaç quan estàs feliç. Aquest és el cas ...


Resposta al consum de drogues i als problemes que se'n deriven durant l'oci juvenilUn document examina com prevenir i reduir els riscos sanitaris i socials de l��s de drogues i alcohol durant les pr�ctiques d'oci nocturn dels joves aeuropeusUn nou informe de l’Observatori Europeu de les Drogues (EMCDDA) examina com es pot prevenir i com poden minimitzar-se els perjudicis que provoca el consum d’alcohol i de drogues tant a nivell social com de salut. Reflectint aquestes conclusions, l’informe – Responding to drug use and related problems in recreational settings (només disponible en anglès)- revisa algunes de les mesures utilitzades fins a dia d’avui per a reduir al mínim els riscos pels joves als llocs d’oci.\tLes enquestes confirmen que en molts casos l’ús de drogues a llocs d’oci és més freqüent que a la població en general. L’informe posa de manifest que el consum d’alcohol i de drogues durant l’oci comporten amb una seguit de problemes de salut i socials. Alguns exemples són: comportaments agressius i violència; sexe insegur i no desitjat; conducció temerària; i pèrdua de coneixement i lesions no intencionades.\nL’informe diu exactament: “La mobilitat creixent de la gent jove i la globalització de la indústria de l’oci fan necessari el tractament d’aquestes qüestions a Europa, especialment pel què fa a destinacions turístiques d’oci d’aquest tipus del sud d’Europa”.\nPer tal de fer més efectiva la difusió i aplicació de les intervencions basades en l'evidència per a la creació d'ambients nocturns més segurs, la Comissió Europea ha finançat un projecte de lloc web anomenat “The Healthy Nightlife Toolbox” (“La caixa d’eines sanes per ambients nocturns”). Aquesta font d'informació està dissenyada per ajudar les autoritats locals, regionals i nacionals, així com els treballadors en prevenció, a identificar i aplicar respostes eficaces.\nL’octubre de 2011, la Comissió va destacar la necessitat de dur a terme una acció coordinada contra el consum nociu d’alcohol entre els joves\nD’altra banda, i relacionat amb aquest informe, l'Eurocare (Aliança Europea de Polítiques sobre Alcohol), va organitzar, juntament amb l’Eurohealthnet, el Consell Europeu del Transport amb Seguretat, l’Associació de Lligues Europees del Càncer, sota el lideratge de l’Eurodiputada Anna Helth (S&D, Suècia), una conferència-debat en torn a la futura Estratègia Europea sobre Alcohol. L’estratègia vigent acaba a finals d’enguany i malgrat tots els esforços, Europa segueix essent la regió del món on més alcohol es consumeix.\nL’alcohol constitueix el primer factor de risc pel què fa a malalties i mort prematura entre els 25 i els 59 anys d’edat, el gruix de la població en edat laboral. Per a més informació:\nInforme del EMCDDA (PDF per descarregar)\nLegislació UE sobre la matèria\nWeb del Fòrum Europeu sobre Alcohol i Salut\nRecomanacions de l'Eurocare27-07-2012Brussel·les\nEmma Monserrat Calbó\nConsultora de l'Àrea Socialsocialcbalears.eu\t� 2013, CBE > Centre Balears Europa


Espectacle del caga tió gegant amb animació musical per a les festes de nadal | Plus Arts\nEspectacle del caga tió gegant amb animació musical per a les festes de nadal\nAnimació musical per festes de Nadal\nL’animació musical per a festes de nadal serà l’èxit del vostre esdeveniment o celebració, ja que és fantàstic per a qualsevol tipus d’esdeveniment de nadal, sigui una celebració de nadal en una escola, contractada per l’AMPA o l’AFA, o pels mateixos mestres. També és genial l’animació musical per a centres comercials, per ajuntaments i per espectacles d’encesa de llums que contracten els ajuntaments.\nAnimación musical: El caga tió gigante\nEspecialment destaquem un servei d'animació musical de Nadal. Aquest és el caga tió gegant, que sempre està present en totes les cases quan arriben les festes de Nadal\nEl caga tió gegant de Plus Arts és un personatge de nadal molt estimat per nens i adults, i aquesta ocasió us presentem el caga tió gegant acompanyat d'un gran espectacle d'animació musical, on un cantautor professional, disfressat de pastoret, amenitzarà la vetllada amb un espectacle molt especial, on el protagonista de la festa de nadal serà el caga tió gegant.\nCaga tió gegant amb animació musical nadalenca\nSerà un espectacle musical de nadal, on totes les cançons que tocarà i cantarà el nostre artista seran cançons de nadal per a posar-nos en situació i acabar amb la gran cagada del tió.\nEl caga tió gegant estarà present durant tota l'estona que duri l'espectacle a sobre de l'escenari, ja que serà un element visual i molt vistos que farà que tots els nens i nenes, i les seves famílies, s'hi vulguin apropar.\nPer fer que l’animació musical estigui especialment pensada per a la festa de nadal, el cantautor anirà fent referencia al caga tió, mentre canta les cançons de nadal, i les fa ballar als nens i als pares i familiars.\nEl caga tió serà el protagonista, i l'espectacle acabarà amb una gran sorpresa: amb la gran cagada del tió, on els nens i nenes aniran pujant a l'escenari per grups, i amb l'ajuda d'un pastoret i pastoreta i faran picar el tió per aconseguir el seu regal.\nI sabeu què? Els regals que surten del nostre caga tió gegant són regals gegants!!! Perquè si el caga tió és gegant... caldrà que cagui regals a la seva mida! Regals fantàstics i gratuïts per a tots els nens i nenes.\nEls regals del nostre caga tió gegant, poden ser els regals de Plus Arts si el client desitja que ens encarreguem de tot el servei de manera íntegra, o bé, poden ser regals amb merchandising del client, per a fer marca i publicitat directe amb l’activitat del caga tió gegant.\nDe ben segur que tothom acabarà encantat amb el nou espectacle del caga tió d'enguany, perquè hem preparat un munt de sorpreses, per a què sigui diferent al de l'any passat, i perquè d'aquesta manera tots els nostres clients que any rere any repeteixen amb el servei del caga tió gegant, puguin gaudir d'un espectacle diferent, divertit i molt emocionant!\nLes festes de nadal cal viure-les amb la màxima intensitat, i les animacions musicals seran sens dubte una opció perfecta per al nadal.\nEl caga tió gegant és una activitat infantil i familiar per a qualsevol festa de nadal, ja sigui una fira de nadal, la dinamització d'una àrea o d'un centre comercial, o qualsevol ajuntament o entitat que desitgi realitzar un espectacle amb el caga tió gegant!\nSi esteu interessats en la contractació del caga tió gegant, no dubteu en posar-vos en contacte amb nosaltres perquè us explicarem els diferents serveis que oferim amb el caga tió gegant, i com podeu fer per a què la vostra festa de nadal sigui tot un èxit. Estarem encantats de compartir amb vosaltres les festes de nadal. També aprofitem per explicar-vos que tenim un munt d’activitats infantils nadalenques i de tallers creatius de manualitats de nadal per als nens i nenes i tota la família.


Elliot Fernandez » Depeche Mode remasteritzat\nDepeche Mode remasteritzat\nDesprés de buscar-los per tota la ciutat (bé ja sabem que Terrassa no ha estat mai un bon lloc per trobar bona música) finalment he aconseguit els 3 primers Remasters de Depeche Mode. Relament són genials. Es tracta del seu primer disc, Speak&Spell, Music for the Masses i Violator. Els Remasters estan compostos per 1 […]\nElliot Fernandez Hernandez | Publicat el 21/08/2006\nDesprés de buscar-los per tota la ciutat (bé ja sabem que Terrassa no ha estat mai un bon lloc per trobar bona música) finalment he aconseguit els 3 primers Remasters de Depeche Mode. Relament són genials. Es tracta del seu primer disc, Speak&Spell, Music for the Masses i Violator. Els Remasters estan compostos per 1 CD amb l’àlbum remasteritzat i un DVD amb les mateixes cançons però amb possibilitat d’escoltar-ho en format Dolby Sorround 5.1 o en DTS 5.1. El DVD també incorpora un petit curt sobre els Depeche Mode.\nRealment val la pena tenir-los. La qualitat d’aquests remasters és genial aconseguint un so únic. El proper mes de setembre trauran al mercat els àlbums que queden per remasteritzar, o sigui que estarem tots els fans a l’espera d’aquests nous CD’s+DVD’s.